ભારત માટે આ સ્થિતિ તેનાથીય વધુ આવકારદાયક છે. ભારતમાં વિશાળ વસતિ માટે સતત પેટ્રોલિયમ પદાર્થોની આયાત કરવી લાંબો સમય શક્ય નથી. ભારતમાં સૂર્યપ્રકાશ વધારે પડે છે, ફક્ત ચોમાસાના 60 દિવસો જ કાઢવાના હોય છે. શિયાળામાં પણ પૂરતો પ્રમાણમાં સૂર્યપ્રકાશ મળે છે. સોલર પેનલ વધારે સસ્તી અને ક્ષમતા સાથેની થતી જાય છે અને બેટરીની ટેક્નોલોજી પાછળ પણ દુનિયા લાગી છે. આજે ઘરે ઘરે પાણીના બાટલા સપ્લાય થાય છે તે રીતે ચોમાસામાં બેટરીના પેક સપ્લાય થઇ શકે છે.